Tietovuoto

Tietovuoto tarkoittaa salassa pidettävän tiedon levittämistä ulkopuolisille. Tietovuodon tekevä henkilö yleensä hakkeroi yrityksen tai palvelun tietokannan ja julkaisee siellä olevaa tietoa.

Tietovuodossa julkaistut tiedot voivat olla esimerkiksi käyttäjätunnuksia, salasanoja, henkilötunnuksia, osoitteita tai maksukorttitietoja. Joskus tietovuodon tarkoituksena on rahallinen hyötyminen rikollisella tavalla.

Jos tietovuotaja paljastaa organisaation väärinkäytöksiä sen sisältä käsin, häntä kutsutaan pilliin puhaltajaksi.

 Tunnettuja tietovuotoja: 

Maailmanlaajuista joukkovalvontaa koskevat paljastukset (2013 alkaen) (vakoilu)
LuxLeaks (2014) (veronkierto)
SwissLeaks (2015) (veronkierto)
Panaman paperit (2016) (verojen maksamatta jättäminen)
Paratiisin paperit (2017) (verojen maksamatta jättäminen)
Pandoran paperit (2021) (veroparatiisit)
Pankkien paperit (2020) (rahanpesu) Aineisto, joka kuvasi 1 800 mljardin euron arvoisia epäilyttäviä tilisiirtoja yhdysvaltalaisten pankkien ja mm. Nordean kautta vuosina 1999–2017 
Troikan pesula (2019) (rahanpesu) Aineisto, joka kuvasi vuosina 2005–2017 tapahtuneita rahanpesuun viittaavia satojen miljardien arvoisia tilisiirtoja mm. Nordeassa
Pentagonin paperit (1971) (Vietnamin sota) Katso myös: Watergate-skandaali 
Syvä kurkku -nimellä tunnetun vuotajan teot Katso myös: Watergate-skandaali 
Suissen salaisuudet (2022). Credit Suisse -pankissa säilytettyä, 30 000:n asiakkaan 18 000:lle tilille sijoitettua 80 miljardin punnan omaisuutta koskeva vuoto. Pilliin puhaltaja vuoti Süddeutsche Zeitung -lehdelle tiedot, jotka paljastivat mm. Vatikaanille kuuluvia omistuksia; rahanpesuun, ihmiskauppaan, lahjontaan, petoksiin, palkkamurhiin, vallankaappauksiin, kidutuksiin ja huumeiden salakuljetuksiin syyllistyneiden rikollisten omaisuuksia sekä kehitysmaiden varojen piilottelua.
VatiLeaks (2012). Paavi Benedictus XVI:n hovimestarin väitettiin vuotaneen paavin kirjeenvaihtoa, josta ilmenneiden tietojen on arveltu jouduttaneen paavin eroa.
Birkenfeld-skandaali (2007) veronkiertoBradley-Birkenfeld whistleblower his own words  World Policy
Syksyllä 2016 Bahamasaarten kaupparekisterin tiedot vuodettiin Süddeutsche Zeitung -lehdelle. Vuoto sisälsi tietoja yli 175 000 yhtiöstä 1990-luvun alusta nykypäivään. Veroja Bahaman kautta vältelleiden poliittisten päättäjien joukossa oli mm. entinen EU-komissaari Neelie Kroes Hollannista ja Kolumbian entinen kaivos- ja energiaministeri Carlos Caballero Argáez. Suomalaisista Bahaman veroparatiisiin kytköksissä olevien joukossa oli 27 Suomen kansalaista, mm. Diakonissalaitoksen strategiajohtaja Mitti Storckovius.Uusi veroparatiisivuoto Bahamalta paljastaa entisen EU-komissaarin, ministereitä ja Diakonissalaitoksen johtajan Yle Uutiset 21.9.2016, päivitys 22.9.2016
 Lontoolaisesta yrityspalveluyrityksestä Formation Housesta lähtenyt ”#29Leaks”
 Vuoto Cayman National -pankin konttorista Mansaarelta (2019)
 UberFiles (2022) (Uber-yhtiön toiminta). 124 000:n, vuosia 2013–2017 koskevien Uber-yhtiön sisäisten dokumenttien vuoto.

 The Rotenberg Files (2023) Rotenbergin suvun omaisuus. Nimettömän vuotajan tutkiville journalisteille toimittama aineisto sisälsi yli 50 000 Rotenbergin perheen ja heidän avustajiensa välistä sähköpostia ja muuta asiakirjaa vuosilta 2013–2020. Asiakirjat toivat julki oligarkkiperheelle läheisiä henkilöitä, heitä pakotteiden välttelyssä avustaneita suomalaisia, sekä viranomaisilta piiloteltuja omistuksia kuten luksushuviloita.
 Cyprus Confidential (2023). Kyproksen veroparatiisista kertovat 3,6 miljoonaa asiakirjaa 1990-luvun puolivälin ja  2022 huhtikuun väliseltä ajalta sisälsivät mm. sähköposteja, tiliotteita ja yritysten sisäisiä dokumentteja. Ne olivat peräisin kuudesta kyproslaisesta firmasta, jotka perustavat asiakkailleen yrityksiä saarivaltioon ja hoitavat heidän käytännön asioitaan. Näiden yhtiöiden välityksellä asiakkaat omistavat  kiinteistöjä, huvijahteja, osuuksia  yhtiöissä sekä arvotaidetta. Kansainvälinen toimittajajärjestö ICIJ tunnisti tietovuodosta esimerkiksi yli kaksi sataa Roman Abramovitšin  omistamaa tai hallinnoimaa veroparatiisiyhtiötä tai trustia Kyproksella ja muualla sekä hänen rahansiirtojaan kymmenien miljoonien eurojen arvosta. Vuodosta löytyi yli sata suomalaista tai Suomessa asuvaa henkilöä.  

 Suomessa 

 Irak-vuoto (2003) koskien pääministeri Lipposen kaupankäyntiä Yhdysvaltain johtajien kanssa; johti pm Jäätteenmäen eroon.

Zavidovo-vuoto (1972) koskien Kekkosen ja Brežnevin keskustelua Suomen ja Euroopan talousyhteisön vapaakauppasopimuksesta

 Katso myös 
WikiLeaks-sivusto tietojen vuotamista varten

 Lähteet 

*